นันทิดา แก้วบัวสาย

**นันทิดา แก้วบัวสาย** (เกิด 16 สิงหาคม พ.ศ. 2503) เป็นนักร้องหญิงชาวไทย อดีตนายกองค์การบริหารส่วนจังหวัดสมุทรปราการ และอดีตกรรมการบริหารพรรคมหาชน

## ประวัติ

นันทิดา เกิดเมื่อวันที่ 16 สิงหาคม พ.ศ. 2503 ที่อำเภอท่าตะโก จังหวัดนครสวรรค์ เป็นบุตรประชา แก้วบัวสาย เป็นนักธุรกิจและกรรมการบริษัท กับประทุมมาศ แก้วบัวสาย นับถือศาสนาคริสต์ นิกายโปรแตสแตนท์ เมื่ออายุได้ 7 เดือน ครอบครัวย้ายเข้ากรุงเทพฯ ในวัยเด็กได้รับการสนับสนุนจากทางบ้านให้เรียนทั้งดนตรีและการเต้นรำ มี Karen Carpenter, Shirley Bassey และ Vikki Carr เป็นนักร้องต้นแบบ พออายุ 6-7 ขวบ ก็ขึ้นร้องเพลงครั้งแรกที่บลูมูนไนท์คลับและได้ร้องเพลงออกรายการโทรทัศน์ รายการ "บันไดดารา" และ "ท้อปป๊อป (TopPop)" 

ด้วยแววที่เริ่มฉายมาตั้งแต่เด็กเมื่อสถานีวิทยุโทรทัศน์ไทยทีวีสีช่อง 3 จัดการประกวดคัดเลือกหานักร้องสมัครเล่น เพื่อส่งเข้าประกวดชิงแชมป์นักร้องสมัครเล่นของเอเชียครั้งที่สามที่ฮ่องกง สุดา ชื่นบาน เป็นผู้ที่มีส่วนผลักดัน ให้นันทิดา เข้ามาสู่ถนนดนตรีอย่างเต็มตัว เมื่อได้ฟังเสียง เด็กหญิงนันทิดา ซ้อมร้องเพลงโดยบังเอิญ จึงแนะนำให้ไปประกวดร้องเพลงที่ช่อง 3 ซึ่งคุณแม่ให้การสนับสนุน ในขณะที่นันทิดาไม่ยินยอม มารดาจึงใช้แผนหลอก ด้วยการไปรับเธอที่โรงเรียน และบอกว่า คุณยายไม่สบาย อยู่โรงพยาบาล แต่ขอแวะทำธุระที่ช่อง 3 ก่อน พอขึ้นไปด้วยกัน เธอถึงรู้ว่าเป็นการประกวดรางวัลนักร้องสมัครเล่น คุณแม่ของนันทิดาจึงส่งเธอเข้าประกวดในรายการนี้ในวัยที่เธอยังไม่ครบ 18 ปีเต็ม มีผู้สมัครเข้าแข่งขัน 500 คน บทเพลงที่นันทิดาใช้เข้าแข่งขันคือ "My Way" และ "The Way We Were" เธอผ่านเข้าถึงรอบรองชนะเลิศซึ่งเหลือผู้เข้าแข่งขัน 13 คน กรรมการต้องเลือกให้เหลือเพียงสองคน ในรอบนี้นันทิดาเลือกเพลง "I Who Have Nothing" มาขับร้องที่ทำให้นันทิดาได้รับรางวัล นักร้องสมัครเล่นยอดเยี่ยม จากสถานีโทรทัศน์ไทยทีวีสีช่อง 3 ปี 2521 และได้ทำให้เธอกลายเป็นหนึ่งในสองคนสุดท้ายได้เดินทางไปแข่งขันที่ฮ่องกง อีกท่านหนึ่งที่เป็นตัวแทนร่วมกันคือ ประจวบ สินเทศ (ภายหลังเป็นนักร้องนำของพิงค์แพนเตอร์ในช่วงแรก) วันที่ 31 พฤษภาคม 2521 นันทิดาชนะเลิศในการแข่งขันที่ฮ่องกง ได้รับรางวัลนักร้องสมัครเล่นยอดเยี่ยมแห่งเอเชีย ในปีถัดมา โดยใช้เพลง "I Who Have Nothing" ในการประกวด ซึ่งได้ นริศร์ ทรัพยะประภา และ ปราจีน ทรงเผ่า ร่วมกันเรียบเรียงเสียงประสาน ส่วน ประจวบ สินเทศ ได้อันดับที่ 4 จากเพลง "If I Had My Way" โดยมี วิรัช อยู่ถาวร เป็นผู้เรียบเรียงเสียงประสาน

เธอจึงกลายเป็นสาวน้อยไทยคนแรก ด้วยวัยเพียง 19 ปี ที่คว้ารางวัลระดับนานาชาติ ส่งผลให้นันทิดา เป็นดาวที่ฉายแสงเจิดจรัสในยุคนั้น ไม่ว่าจะเธอ จะขยับตัวไปทางไหน ก็มีแต่ชื่อเสียง และความสำเร็จ ไม่เพียงแต่งานเพลง เธอยังรับเล่นภาพยนตร์หลายเรื่อง เช่น "เพลงรักดอกไม้บาน" แสดงคู่กับ ราวิน บุรารักษ์ ในส่วนของงานเพลง หลังชนะการประกวด นันทิดาออกอัลบั้มชุดแรกกับช่อง 3 ในปี 2523 เป็นเพลงสากล และปลายปีนั้น ก็ออกผลงาน เพลงไทยออกมาอีกชุดหนึ่ง ชื่อ "รักต่างแดน" ซึ่งทำกับห้างแผ่นเสียง เอ บี ซี หลังจากนั้น ก็ทยอยตามมาอีกหลายชุด ซึ่งงานที่ทำกับเอ บี ซี ส่วนใหญ่เป็นเพลงลูกทุ่ง เช่น "แฟนใครไม่มีป้ายแขวนคอ" , "ข้อยเว้าแม่นบ่" , "จำกันบ่ได้กา" และได้รางวัล นักร้องหญิงยอดเยี่ยม จาก "ข้อยเว้าแม่นบ่" ปี 2526 

หลายปีกับเพลงลูกทุ่ง ทำให้นันทิดารู้สึกอิ่มตัวกับสิ่งที่ทำอยู่ ช่วงระหว่างย้ายจากห้างแผ่นเสียง เอ บี ซี มาอยู่บริษัทแกรมมี่ เธอเคยออกเทปเพลงสากลกับบัตเตอร์ฟลาย ชุด "Something in Our Mind" 

อัลบั้มแรก ที่ออกกับแกรมมี่ คือ "นันทิดา 27" มีเพลง "ดีเจ..เสียงใส" ซึ่งเรวัต พุทธินันทน์ แต่งคำร้อง และอุกฤษณ์ พลางกูร แต่งทำนองดังกระหึ่มไปทั่วเมือง จากนั้น นันทิดาก็มีอัลบั้มออกมาอย่างสม่ำเสมอ ทุกปี และเมื่อมีเวลาว่าง ก็จะไปเรียนร้องเพลงเพิ่มเติม กับ 'ครูนิ่ม' กัลยารัตน์ วารณะรัตน์ และ 'ป๋อง' อรรณพ จันสุตะ ทั้งทางภาคทฤษฎี และปฏิบัติ

## ชีวิตส่วนตัว
เธอเคยสมรสกับ ชนม์สวัสดิ์ อัศวเหม (เอ๋) อดีตประธานหอการค้าจังหวัดสมุทรปราการ มีบุตรสาว 1 คน ชื่อ ชนม์ทิดา อัศวเหม (เพลง) เลขานุการนายกองค์การบริหารส่วนจังหวัด (อบจ.) จังหวัดสมุทรปราการ เกิดเมื่อวันที่ 15 ธันวาคม พ.ศ. 2537 ต่อมา อดีตสามีให้สัมภาษณ์ว่าแยกกันอยู่กับเธอกว่า 10 ปีแล้ว เธอเองให้สัมภาษณ์เมื่อวันที่ 24 สิงหาคม 2556 โดยปฏิเสธว่าไม่ได้ถูกจ้างหย่าตามข่าวลือ และยังมีความสัมพันธ์ที่ดีกับชนม์สวัสดิ์อยู่แม้จะไม่ได้อยู่ด้วยกันแล้วก็ตาม ภายหลังประมาณเดือนกรกฎาคม พ.ศ. 2557 หลังชนม์สวัสดิ์หย่ากับเจนี่ เทียนโพธิ์สุวรรณ มีข่าวลือหนาหูว่า เธอกลับมาคืนดีกับอดีตสามี

## งานการเมือง
**ประวัติงานการเมือง**

นันทิดาเข้าร่วมเป็นกรรมการบริหาร พรรคราษฎร (ปัจจุบันเป็น พรรคมหาชน) เป็นกรรมการบริหารพรรค 

• 24 กันยายน พ.ศ. 2547 นันทิดายื่นหนังสือลาออกจากการเป็นกรรมการบริหารพรรคมหาชน 

• พ.ศ. 2563 นันทิดาได้ลงสมัครรับ เลือกตั้งนายกองค์การบริหารส่วนจังหวัด จังหวัดสมุทรปราการ ในนาม "กลุ่มสมุทรปราการ" โดยเธอได้รับการสนับสนุนจาก ชนม์สวัสดิ์ อัศวเหม ซึ่งดำรงตำแหน่งประธานหอการค้าจังหวัดสมุทรปราการ และ พรรคพลังประชารัฐ  โดยผลการเลือกตั้ง เธอชนะด้วยคะแนนนำทุกเขตเลือกตั้ง จำนวน 341,504 คะแนน ซึ่งคะแนนของเธอ นำคู่แข่ง (รัชชานนท์ ทองอร่าม) กว่า 264,447 คะแนน

**การตอบสนองที่ล่าช้าต่อ [[เหตุเพลิงไหม้โรงงานที่กิ่งแก้ว พ.ศ. 2564|เหตุเพลิงไหม้โรงงานที่กิ่งแก้ว]]**

จากเหตุการณ์นี้ เธอถูกกระแสในโลกโซเชียลตามหาตัวของเธอและวิจารณ์เธออย่างหนัก กรณีขาดความรับผิดชอบ ต่อการรับมืออัคคีภัยดังกล่าวที่เกิดขึ้นใน จังหวัดสมุทรปราการ ซึ่งเป็นเขตพื้นที่ ที่เธอรับผิดชอบ ในฐานะนายกองค์การบริหารส่วนจังหวัด ซึ่งการตอบสนองต่อเหตุการณ์ที่ล่าช้าของเธอนั้น ได้ล่วงเลยจากเวลาเกิดเหตุ กว่า 30 ชั่วโมง จากกรณีดังกล่าว ผู้ใช้สื่อโซเชียลมีเดียได้ตั้งฉายาให้เธอว่า "**นันทิดา แก้วบัวหาย**" และ **"นันทิดา แก้วมาสาย"** โดยหลังจากที่เธอปรากฏตัว เธอได้เดินทางพร้อม นายสมลักษณ์ ควรสงวน รองนายก อบจ. นางสาวชนม์ทิดา อัศวเหม และ ดร.รัชชานนท์ ทองอร่าม เลขานุการนายก อบจ. เพื่อมาให้กำลังใจและมอบสิ่งของช่วยเหลือแก่ผู้ประสบภัย ณ ศูนย์ช่วยเหลือประชาชน องค์การบริหารส่วนตำบลบางพลีใหญ่ อำเภอบางพลี จังหวัดสมุทรปราการ จากแหล่งข่าว เหตุที่ตอบสนองล่าช้า เธอได้กล่าวว่า เธอติดตามข่าวสารตลอด และส่งของช่วยแล้ว ชี้ไม่เห็นกระแส เพราะเธอ**ไม่ได้เล่นโซเชียลมีเดีย และ เล่นไม่เป็น** 

## ผลงานเพลง

### อัลบั้มเดี่ยว

I Who have Nothing (พ.ศ. 2521)
* 1. I who Have Nothing
* 2. You Needed Me
* 3. Perfectly Well
* 4. Sometime When We Touch
* 5. What I Did For Love
* 6. With Pen In Hand
* 7. Love Is A many Splendored Thing
* 8. MicolsTheme
* 9. I've Got A song For You
* 10. I write The Songs
เพลงรักดอกไม้บาน (พ.ศ. 2522)
* 1. เพลงรักดอกไม้บาน
* 2. จำกันบ่ได้ก๋า
* 3. ฮ่วย...ฮิปปี้
* 4. ป่าลั่น
* 5. ดาวดับจากดาวดึงษ์
* 6. ดอกไม้บาน
* 7. เมดเล่ย์เพลงรักดอกไม้บาน
รักต่างแดน (พ.ศ. 2523)
* 1. รักต่างแดน
* 2. เปลวไฟสวาท
* 3. รักอยู่คู่ทะเล
* 4. เมื่อยหัวใจ
* 5. เธอคือชีวิตของฉัน
* 6. จะมีบ้างไหม
* 7. TOGETHER (สากล)
* 8. WOMAN IN LOVE (สากล)
* 9. KIDDANO YADOGGARA (ญี่ปุ่น)
* 10. HOSHINO NAGA RENI (ญี่ปุ่น)
* 11. อ้ายหนี่อิหวั้นเป้ย (จีน)
แฟนใครไม่มีป้ายแขวนคอ (พ.ศ. 2524)
* 1. แฟนใครไม่มีป้ายแขวนคอ
* 2. อ้ายบักสิเด๋อ
* 3. สาวเชียงฮาย
* 4. โนราห์รูปหล่อ
* 5. จ้ะ จ้ะ จ้ะ ฉันจะคอย
* 6. ความสัมพันธ์เมื่อวันที่ 5
* 7. สาวเคิ้น
* 8. ดาราอีสาน
* 9. ไม่พรื้อคนหลายใจ
* 10. พบกันที่คอฟฟี่ชอพ
* 11. เจอยักษ์ดีกว่าเจอชาย
* 12. ไม่ไหวหรอกบาว
ข้อยเว้าแม่นบ่ (พ.ศ. 2525)
* 1. ข้อยเว้าแม่นบ่
* 2. เล่นยากส์
* 3. รักน้องจริงอย่าทิ้งน้องนะ
* 4. ล้านก็หล่อ
* 5. รักคนใส่แว่น
* 6. ข่าวลือ
* 7. บั้มจนลืมบ้าน
* 8. เว้ากันบ่ได้
* 9. น้อยๆหน่อย...โก๋
* 10. พอทีรักที่เซ็งๆ
* 11. มากไปหน่อยพี่
Something in Our Mind (พ.ศ. 2526)
* 1. Something In Our Minds
* 2. If You Let Me Love You
* 3. Grin'Nleer
* 4. You Are All The Love
* 5. you
* 6. Freeway to Twilight Zone
* 7. Tell Me You're Coming Back
* 8. Word For The Generation
* 9. Love Is Quite Amystery
* 10. See It
### ผลงานอัลบั้มร่วมกับค่าย [[จีเอ็มเอ็ม แกรมมี่]]
**สตูดิโออัลบั้มเดี่ยว**

นันทิดา'27 (10 กุมภาพันธ์ พ.ศ. 2527) 
(รีมาสเตอร์ใหม่ พ.ศ. 2551)
* 1. เกือบไปแล้ว 
* 2. คอยไปบ่นไป 
* 3. น้ำตาอุ่นๆ 
* 4. แมวแสนซน
* 5. ภาษา (ของคน) 
* 6. รักเป็นอย่างไร 
* 7. ดี.เจ. เสียงใส 
* 8. ทำไม 
* 9. ความรักสีดำ 
* 10. ละครฉากสุดท้าย 
อัลบั้มรัก (1 ตุลาคม พ.ศ. 2528)
* 1. ฉันยังปอด ๆ 
* 2. คุณหมอดู 
* 3. สวรรค์วันเดียว 
* 4. เธอจ๋าเธอ 
* 5. อะไรหนอ 
* 6. ดอกเอื้อง 
* 7. เพราะรักหรอกนะ 
* 8. อย่าร้อนใจ 
* 9. ขอเพียงฉันกับเธอ 
* 10. เพื่อนยุ 
เมื่อวันฟ้าสวย (31 ตุลาคม พ.ศ. 2529)
*1. บอกหน่อยได้ไหม 
*2. ฟ้ายังมองเรา 
*3. แอบมอง 
*4. ถ้าใจมีเพลง 
*5. ถึงไกลก็ใกล้ 
*6. หักใจให้ลืม 
*7. ฮอลิเดย์ 
*8. เพียงหวังไป 
*9. ข่าวลือ 
*10. ฉันผิดเอง 
ในฝัน (31 มีนาคม พ.ศ. 2531)
*1. ในฝัน 
*2. ไม่อยากจะคิด 
*3. คิดดูซิ 
*4. เก็บไว้ในใจก็พอ 
*5. ถอนหายใจให้กับฟ้า 
*6. อยากจะรู้ว่าเขาจะคิดอย่างไร 
*7. หัวใจที่แตกต่าง 
*8. แล้วกันไป 
*9. ปล่อยไป 
*10. ฉันรอใครอยู่ 
บ่งบอก (29 ตุลาคม พ.ศ. 2532) (รีมาสเตอร์ใหม่ในรูปแบบซีดีแผ่นทอง พ.ศ. 2566)
*1. ขอมือเธอหน่อย 
*2. บ่งบอก 
*3. เขียนไว้ข้างเตียง 
*4. ลอยล่องไป 
*5. ไม่ทนอีกแล้ว 
*6. ควันไฟ 
*7. คำที่ยิ่งใหญ่ 
*8. นานมาแล้ว 
*9. ทะเลสวยๆ ทรายขาวๆ 
*10. แค่ใบไม้ร่วง 
ขอเป็นคนหนึ่ง (25 ตุลาคม พ.ศ. 2534) (รีมาสเตอร์ใหม่ พ.ศ. 2552,แผ่นทอง พ.ศ. 2559)
*1. ไม่ต้องการเห็นบางคน (ที่ไม่รักกัน) 
*2. ขอเป็นคนหนึ่ง 
*3. ดูอีกทีซิ 
*4. คงไม่ใช่อย่างเดิม 
*5. หาให้ทุกอย่าง 
*6. สวนดอกไม้ 
*7. วิมานดิน 
*8. พิพิธภัณฑ์ส่วนตัว 
*9. เต็มใจจะสูญเสีย 
*10. สักวัน 
*11. หยุดอยู่ตรงนี้
**Nantida Strictly Romantic (พ.ศ. 2536)**
*1. Save The Best For Last
*2. Wind Beneath My Wings
*3. Sorry Seems To Be The Hardest Word
*4. I'll Be There
*5. Just Once
*6. Saving All My Love For You
*7. Here There And Everywhere
*8. Tears In Heaven
*9. In My Life
*10. The Greatest Love Of All
*11. Words Get In The Way
*12. Don't It Make My Brown Eyes Blue
*13. Don't Cry Out Lound
*14. You've Got A Friend
The Theatre (25 สิงหาคม พ.ศ. 2537) (รีมาสเตอร์ใหม่ในรูปแบบซีดีแผ่นทอง พ.ศ. 2566)
*1. ไม่มีใคร 
*2. ประทับใจ 
*3. ฉันยังอยู่กับเธอ 
*4. ให้คนคนหนึ่ง 
*5. ป่านนี้ 
*6. น้ำเย็น 
*7. หยาดฝนบนเปลวไฟ 
*8. อีกครั้งหนึ่ง 
*9. ไม่มีโอกาสสุดท้าย 
*10. รักแท้แพ้ใกล้ชิด 
*11. หายกัน 
คืนสุดท้าย (30 กันยายน พ.ศ. 2541) (รีมาสเตอร์ใหม่ พ.ศ. 2559)
*1. คืนสุดท้าย 
*2. ขออภัย 
*3. ทำใจ...ยังไง 
*4. ว้าเหว่ 
*5. อ้อมกอด 
*6. เธอ 
*7. ทรายกับทะเล 
*8. ปลายฟ้า 
*9. เรือของเรา 
*10. ฉันจะดีกับเธอ 
ปลายฟ้า (4 เมษายน พ.ศ. 2543) (รีมาสเตอร์ใหม่ พ.ศ. 2559)
*1. จำกันบ่ได้กา 
*2. ปลายฟ้า 
*3. พี่ทำเกินไป 
*4. อกหักไม่ยักกะตาย (ต้นฉบับ เรวัติ พุทธินันทน์)
*5. คิดถึงเธอ 
*6. กุ้มใจ (ต้นฉบับ อัสนี & วสันต์)
*7. สบาย สบาย (ต้นฉบับ ธงไชย แมคอินไตย์)
*8. นัดพบหน้าอำเภอ (ต้นฉบับ พุ่มพวง ดวงจันทร์)
*9. ได้อย่างเสียอย่าง (ต้นฉบับ อัสนี & วสันต์)
*10. คู่กัด (ต้นฉบับ ธงไชย แมคอินไตย์)
คนที่แสนดี (4 เมษายน พ.ศ. 2546) (รีมาสเตอร์ใหม่ พ.ศ. 2559)
*1. ฉันเหลือเวลาเท่าไร 
*2. คำตอบสุดท้าย 
*3. คนที่แสนดี 
*4. โลกยังสวย 
*5. นกน้อยในกรงทอง 
*6. ต้นไม้ริมทาง 
*7. ใช่เธอหรือเปล่า 
*8. น้ำผึ้งพระจันทร์ 
*9. ไม่เหลือเธอ ไม่เหลือใคร 
*10. หรือไม่มีอีกแล้ว 
*11. ขอบใจที่ห่วงใย 
Me & My Orchestra ชุดที่ 1, 2 (พ.ศ. 2548) 
(นำบทเพลงฮิตในอดีตมาขับร้องใหม่)
อัลบั้ม : nantida me & my orchestra 1 
*1. วิมานดิน
*2. ไม่ต้องการเห็นบางคน (ที่ไม่รักกัน)
*3. ควันไฟ
*4. ขอเป็นคนหนึ่ง
*5. ถอนหายใจให้กับฟ้า
*6. ความรักสีดำ
*7. เต็มใจจะสูญเสีย
*8. บอกหน่อยได้ไหม
*9. ฟ้ายังมองเรา
*10. บ่งบอก
*11. เขียนไว้ข้างเตียง
*12. ฉันรอใครอยู่
อัลบั้ม : nantida me & my orchestra 2
*1. ทรายกับทะเล
*2. ขอมือเธอหน่อย
*3. คนที่แสนดี
*4. คำที่ยิ่งใหญ่
*5. ฉันยังอยู่กับเธอ
*6. สักวัน
*7. พิพิธภัณฑ์ส่วนตัว
*8. หักใจให้ลืม
*9. เพียงหวังไป
*10. ทะเลสวยๆ ทรายขาวๆ
*11. ละครฉากสุดท้าย 
Love is Still Beautiful (พ.ศ. 2550) (รีมาสเตอร์ใหม่ พ.ศ. 2559)
*1. คำว่ารักยังมีค่าเสมอ
*2. ฝัน..ฝันหวาน (ต้นฉบับ ผุสชา โทณะวณิก)
*3. รักนิรันดร์ (ต้นฉบับ ไพบูลย์เกียรติ เขียวแก้ว)
*4. รักเธอสุดหัวใจ (ต้นฉบับ ก้อง สหรัถ)
*5. ขอมือเธอหน่อย
*6. นิยามรัก (ต้นฉบับ นูโว)
*7. แทนคำนั้น (ต้นฉบับ วสันต์ โชติกุล)
*8. พรุ่งนี้จะรักฉันไหม (ต้นฉบับ โบ สุนิตา)
*9. ขอให้เหมือนเดิม (ต้นฉบับ บูโดกัน)
*10. ดี.เจ. เสียงใส
*11. รักเราไม่เก่าเลย (รักของเรายังใหม่) (ต้นฉบับ กบ  ทรงสิทธิ์)

* 12. เก็บใจไว้ใกล้เธอ (ต้นฉบับ อ่ำ อัมรินทร์) 

Nantida This is My Life (พ.ศ. 2552) (รีมาสเตอร์ใหม่ พ.ศ. 2559)
*1. รักเธอเหลือเกิน
*2. บอกหน่อยได้ไหม
*3. หักใจให้ลืม
*4. ความรักสีดำ
*5. ควันไฟ
*6. บ่งบอก
*7. เต็มใจจะสูญเสีย
*8. สักวัน
*9. ไม่ต้องการเห็นบางคน (ที่ไม่รักกัน)
*10. ดี.เจ. เสียงใส
*11. เขียนไว้ข้างเตียง
*12. ขอเป็นคนหนึ่ง
*13. วิมานดิน
*14. คืนสุดท้าย
*15. ทรายกับทะเล
*16. ละครฉากสุดท้าย
นันทิดา'17 (พ.ศ. 2560)
*1. Good Morning, Hello, Goodnight
*2. แค่เธอบังเอิญรักเขา
*3. เธอคือเพลง
*4. ไม่มีใครรู้หรอก
*5. ติดปีกที่หัวใจ
*6. ขั้นตอนความเสียใจ
*7. เพราะเธอคนเดียว feat. เพลง ชนม์ทิดา อัศวเหม 
*8. เท้าเปล่า
*9. ล้างหัวใจให้สะอาด
*10. ก็แค่เกม
### อัลบั้มพิเศษ
* เพลงหวานเมื่อวานนี้ (พ.ศ. 2531) (วางแผงใหม่ปี พ.ศ. 2534)
*# กาลเวลา
*# สิ้นสวาท
*# หนาวตัก
*# เมื่อวานนี้
*# หากฉันขาดเธอ
*# ความรักเจ้าขา
*# ไม่เคยรักใครเท่าเธอ
*# ปล่อยฉันไป
*# ม่านไทรย้อย
*# รักคุณเข้าแล้ว
*# ใจสนองใจ
*# ฉันรอจูบจากเธอ
*# รักริษยา
*# ให้
* **แม่ไม้เพลงไทย** (พ.ศ. 2533)
*# มนต์เมืองเหนือ
*# สามหัวใจ
*# ค่าน้ำนม
*# โอ้ทูลกระหม่อม
*# หัวใจมาร
*# ทะเลร่ำไห้
*# มนต์รักลูกทุ่ง
*# กลิ่นโคลนสาบควาย
*# ตะรางดวงใจ
*# มัสยาหลงเหยื่อ
*# แว่วเสียงซึง
*# โลกนี้คือละคร

* ซน (งานซนคนดนตรี นานที 10 ปีหน) (พ.ศ. 2536) (รีมาสเตอร์ใหม่ พ.ศ. 2551)
* The Brother Four Profile (พ.ศ. 2538)
* เพลงนี้ของเธอ ชุดที่ 1,2,3 (พ.ศ. 2539) (รีมาสเตอร์ใหม่ พ.ศ. 2558)
* **Feminine** ร่วมกับ มาลีวัลย์ เจมีน่า, ศรัณย่า ส่งเสริมสวัสดิ์ (พ.ศ. 2540)
*# นี่แหละความรัก
*# อยากยอมแพ้
*# ฉันรักเธอ
*# เสียใจได้ยินไหม
*# ละครฉากสุดท้าย
*# พบกันครึ่งทาง
*# เชื่อเธอ
*# ลึกสุดใจ
*# เจ้าตัวน้อย
*# ไม่สายเกินไป
*# ลาก่อน
*# นี่แหละความรัก (INSTRUMENTAL BY PAUL CHENARD)
* U-Chorus Project ดาวร้อยเดือน ชุดที่ 1 (พ.ศ. 2540)  **(รีมาสเตอร์ใหม่ พ.ศ. 2559)**
* U-Chorus Project ดาวร้อยเดือน ชุดพิเศษ 4 (พ.ศ. 2540) **(รีมาสเตอร์ใหม่ พ.ศ. 2559)**
*X-Change ชุดที่ 2,3 (พ.ศ. 2542)
* แกรมมี่ โกลด์ซีรีส์ สุนทราภรณ์ ชุดที่ 1-2,10-15 (พ.ศ. 2542)
*2 ทศวรรษ สลา คุณวุฒิ ชุดที่ 1 ด้วยรักจากพี่น้อง (พ.ศ. 2546)
* เพลงรักจากวันวาน ชุดที่ 1,2 (พ.ศ. 2547)
* พยงค์ มุกดา ฝากไว้ในแผ่นดิน ชุดที่ 1,3 (พ.ศ. 2547)
* เพลงประกอบละครกรุงเทพราตรี (พ.ศ. 2550)
* The Piano นันทิดา (พ.ศ. 2551)
* **LIVE SELECTION BY นันทิดา แก้วบัวสาย** (พ.ศ. 2554)
*# คนที่แสนดี
*# วิมานดิน
*# ทรายกับทะเล
*# ความรักสีดำ
*# คืนสุดท้าย
*# ไม่มีใคร
*# รักแท้แพ้ใกล้ชิด
*# ป่านนี้
*# เต็มใจจะสูญเสีย
*# ฉันเหลือเวลาเท่าไร
*# ขอเป็นคนหนึ่ง
*# ละคอนฉากสุดท้าย
*# เขียนไว้ข้างเตียง
*# พิพิธภัณฑ์ส่วนตัว
*# ไม่ต้องการเห็นบางคน
*# เจ็บจนเข้าใจ

### ซิงเกิล
* เจ็บจนเข้าใจ (พ.ศ. 2557)
* แค่เธอบังเอิญรักเขา (พ.ศ. 2560)
* หัวใจเดียวกัน (ร่วมร้องกับ ชินวุฒ อินทรคูสิน) (พ.ศ. 2560)
* Forever Young (พ.ศ. 2562)

### เพลงที่มีชื่อเสียง
**เพลงลูกทุ่ง**
* *แฟนใครไม่มีป้ายแขวนคอ*
* *ข้อยเว้าแม่นบ่*
* *จำกันบ่ได้กา*

**เพลงไทยสากล**
* *ดีเจ..เสียงใส*
* *ละคอนฉากสุดท้าย*
* *บอกหน่อยได้ไหม*
* *ขอมือเธอหน่อย*
* *เขียนไว้ข้างเตียง*
* *ขอเป็นคนหนึ่ง*
* *วิมานดิน*
* *ทรายกับทะเล *

### เพลงประกอบละคร

* พ.ศ. 2530 ละครฉากสุดท้าย เพลงประกอบละคร *[[ละครคน]]* (ช่อง 3)
* พ.ศ. 2539 มงกุฏดอกส้ม เพลงประกอบละคร *[[มงกุฏดอกส้ม]]* (ช่อง 7)
* พ.ศ. 2541 ทรายกับทะเล เพลงประกอบละคร *[[กัลปังหา]]* (ช่อง 3)
* พ.ศ. 2543 หงส์เหนือมังกร เพลงประกอบละคร *[[หงส์เหนือมังกร]]* (ช่อง 5)
* พ.ศ. 2545 คนใกล้ตาย, ตายทั้งเป็น เพลงประกอบละคร *[[สุสานคนเป็น]]* (ช่อง 7)
* พ.ศ. 2548 ฉันเสียใจ เพลงประกอบละคร เพื่อนรัก (ช่อง 3)
* พ.ศ. 2550 ไม่เหลือเธอไม่เหลือใคร, เต็มใจที่จะสูญเสีย เพลงประกอบละคร *[[จอมใจ]]* (ช่อง 3)
* พ.ศ. 2550 ม่านบังตา, แม้ไม่มีวัน เพลงประกอบละคร *[[กรุงเทพฯราตรี]]* (ช่อง 3)
* พ.ศ. 2553 ถ้าไม่มีเธอ เพลงประกอบละคร *[[เชลยศักดิ์]]* (ช่อง 3)
* พ.ศ. 2554 คนขี้อิจฉา เพลงประกอบละคร *[[ดวงตาสวรรค์]]* (ช่อง 3)
* พ.ศ. 2557 คือหัตถาครองพิภพ เพลงประกอบละคร *[[คือหัตถาครองพิภพ (ละครโทรทัศน์)|คือหัตถาครองพิภพ]]* (ช่อง 7)

## ผลงานการแสดง

### ละครโทรทัศน์

### ละครเวที
* ลำซิ่งซิงเกอร์ (2555)
* แฟนจ๋า the musical (2561)
* บัลลังก์เมฆ the musicial (2562)

### ภาพยนตร์
* เพลงรักดอกไม้บาน (2522)
* พ่อจ๋า (2523)
* สันกำแพง (2523)
* รุ้งเพชร (2523) รับบท หม่อมราชวงศ์รุ้งเพชร
* ไอ้ถึกทหารโข่ง (2523)
* แก่นกะลาสี (2524)
* กะลาสีทีเด็ด (2524)
* เขยขัดดอก (2524)
* ผู้ใหญ่อ้วน กำนันผอม (2524)
* สายใจ (2524)
* ถล่มค่ายนรกจางซีฟู (2525)
* เทพบุตรข้างถนน (2525)
* เพชรตัดหยก (2525)
* สายเลือดเดียวกัน (2525)
* หนูอยากเป็นทหาร (2525)
* ครูดอย (2525)
* เสียงเพลงนักเลงโหด (2525)
* แผ่นดินเหล็ก (2526)
* ลูบคมพยัคฆ์ (2526) รับบท หงส์ฟ้า
* น.ส.เย็นฤดี (2526) (รับเชิญ)
* ไอ้ทุยลุยกรุง (2526)
* 7 ทโมน (2527)
* ที่รักจ๋า (2527)
* ยอดนักเลง (2527)
* ขอโทษที ที่รัก (2527)
* นักเพลงผู้ยิ่งใหญ่ (2527)
* นักร้องนักเลง (2527)
* ที่รัก เธออยู่ไหน (2528)
* นักร้องปืนโหด (2528)
* ตำรวจเหล็ก (2529)
* คู่กรรม (2538) รับเชิญ

## คอนเสิร์ต

*คอนเสิร์ต แบบเบิร์ดเบิร์ดโชว์ 1986 (2529)
*คอนเสิร์ต Earth Day (ครั้งที่ 1) (2534)
*คอนเสิร์ต า สระอา (2534)
*คอนเสิร์ต That's What Friends...Concer (2536)
*คอนเสิร์ต 10 ปี แกรมมี่ (2536)
*คอนเสิร์ต จากเพื่อน พี่และน้อง แด่ เรวัต พุทธินันทน์ (2541)
*คอนเสิร์ต พลังแผ่นดิน (2542)
*คอนเสิร์ต ธงไชย เซอร์วิส พิเศษ (2542)
*คอนเสิร์ต 10 ปี EXACT (2545)
*คอนเสิร์ต Divas and Gentlemen Concert (2546)
*คอนเสิร์ต 2 ทศวรรษ สลา คุณวุฒิ (2546)
*คอนเสิร์ต Nantida Music is my life (2546)
*คอนเสิร์ต The Retro Concert (2547)
*คอนเสิร์ต เบิร์ดเปิดฟลอร์ (2550)
*คอนเสิร์ต 25 ปี นิติพงษ์ ห่อนาค วันเสาร์ (2550)
*คอนเสิร์ต เรวัต พุทธินันทน์ remembered in tribute Concert (2550) ร่วมกับอำพล ลำพูน,บิลลี่ โอแกน,บอย พีชเมกเกอร์,แอม เสาวลักษณ์,แพท สุธาสินี,สุนิตา ลีติกุล,ดา เอ็นโดรฟิน,พั้นช์ วรกาญจน์
*คอนเสิร์ต แบบ เบิร์ด เบิร์ด โชว์ 2008 ตอน Magic Memories (2551)
*คอนเสิร์ต แบบ เบิร์ด เบิร์ด โชว์ ครั้งที่ 9 ตอน MAGIC MEMORIES ENCORE  PLUS 2009 NEW YEAR BONUS เพิ่มรอบ (2551)
***คอนเสิร์ต Nantida This Is My Life Concert (2552)** ณ เซ็นเตอร์พอยท์ เพลย์เฮาส์ แอท เซ็นทรัลเวิลด์
*คอนเสิร์ต Green Concert #12 Greenwave's The Greatest Songs (2552)
*คอนเสิร์ต Got Show ตอน คนสำคัญกับวันพิเศษ (2552)
*คอนเสิร์ต Devils & Divas Comedy concert (2553) ร่วมกับ แอม เสาวลักษณ์,วิยะดา โกมารกุล ณ นคร,มัม ลาโคนิคส์,อาภาพร นครสวรรค์ และ ปาณิสรา พิมพ์ปรุ ที่ธันเดอร์โดม เมืองทองธานี
*คอนเสิร์ต The Dream Girls Concert (2554) ร่วมกับ มณีนุช เสมรสุต,รัดเกล้า อามระดิษ
*คอนเสิร์ต PTT Impression (2555)  ที่อิมแพ็ค เมืองทองธานี
*คอนเสิร์ต แบบเบิร์ดเบิร์ด ครั้งที่ 10 (2555) 
*คอนเสิร์ต Three Men and the Dream Girls Concert (2556) ร่วมกับ มณีนุช เสมรสุต,รัดเกล้า อามระดิษ, บอย พีซเมคเกอร์, เบน ชลาทิศ, ออฟ ปองศักดิ์
*คอนเสิร์ต Green Concert # 17 Love Scenes Love Songs Club Friday 9th Anniversary (2557)
***คอนเสิร์ต Nantida... The Show Must Go On 30 ปี บนเวทีที่เธอรัก กับคนที่รักเธอ (2557)** ณ  รอยัล พารากอน ฮอลล์ สยามพารากอน
***คอนเสิร์ต Nantida'17 (2560)** ณ เมืองไทย GMM LIVE HOUSE ชั้น 8 เซ็นทรัลเวิลด์
***คอนเสิร์ตนั่งใกล้ Presents NANTIDA SOUL NIGHT (2569)** ณ SiamPic Hall ชั้น 7 สยามสแควร์วัน

## รางวัล

* รางวัล นักร้องสมัครเล่นยอดเยี่ยม จาก สถานีวิทยุโทรทัศน์ไทยทีวีสีช่อง 3 ปี 2521 
* รางวัล นักร้องสมัครเล่น ยอดเยี่ยมแห่งเอเชีย ที่ฮ่องกง ปี 2522 
* รางวัล นักร้องลูกทุ่งหญิง ยอดเยี่ยมจาก "ข้อยเว้าแม่นบ่" 
* รางวัล นักร้องแผ่นเสียงทองคำ พระราชทานในเพลง "ข้อยเว้าแม่นบ่" ปี 2526 
* รางวัลสุพรรณหงส์ทองคำ ดารานำฝ่ายหญิง ยอดเยี่ยม จากภาพยนตร์เรื่อง"สายใจ" 
* รางวัลเชิดชูเกียรติ "ชีวิตติดดาว" ลูกกตัญญูยอดเยี่ยมแห่งปี ปี 2533
* รางวัลสีสันอะวอร์ดสาขา "นักร้องหญิงยอดเยี่ยม" ปี 2534 
* รางวัลสตรีตัวอย่างประจำปี 2541 สาขาสร้างสรรค์ศิลป สังกัด แกรมมี่ โกลด์
* รางวัลพระพิฆเณศทองพระราชทาน จากเพลง “ ทรายกับทะเล ” ปี 2542
* โล่เกียรติคุณให้เป็นลูกกตัญญูกตเวทีอย่างสูงต่อแม่ ประจำปี 2546 จากสภาสังคมสงเคราะห์แห่งประเทศไทยในพระบรมราชูปถัมภ์
* รางวัลบุคคลช่วยส่งเสริมและพัฒนาสังคม จากพระองค์โสมฯ ในฐานะมีบทบาทเสริมสร้างความสัมพันธ์ในครอบครัว ปี 2546
* โล่เกียรติคุณในฐานะผู้สนับสนุนคอนเสิร์ตการกุศล รักเพลง รักแผ่นดิน 2 ปี 2547 
* รางวัลผู้แสดงสมทบหญิงยอดเยี่ยม จากละคร กรุงเทพฯราตรี สถานีวิทยุโทรทัศน์ไทยทีวีสีช่อง 3 (Star Entertainment award 2007)
* รางวัลบุคคลที่แต่งตัวดีแห่งปี Best Dress จาก OK! Awards 2010
* รางวัลบุคคลที่น่าสนใจที่สุดแห่งปี spotlightจากนิตยสาร OK!Award 2014
* ปริญญาศิลปกรรมศาสตรมหาบัณฑิตกิตติมศักดิ์ สาขาวิชาดนตรีสากล จากมหาวิทยาลัยรามคำแหง
* ปริญญาปรัชญาดุษฎีบัณฑิตกิตติมศักดิ์ สาขาวิชาดนตรีศึกษา จากมหาวิทยาลัยราชภัฏนครปฐม

## อ้างอิง

หมวดหมู่:บุคคลจากอำเภอท่าตะโก
หมวดหมู่:นักร้องจากจังหวัดนครสวรรค์
หมวดหมู่:นักการเมืองจากจังหวัดนครสวรรค์
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:สกุลแก้วบัวสาย
หมวดหมู่:สกุลอัศวเหม
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:ศิลปินสังกัดแกรมมี่โกลด์
หมวดหมู่:นักแสดงภาพยนตร์หญิงชาวไทย
หมวดหมู่:นักการเมืองสตรีชาวไทย
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดสมุทรปราการ
หมวดหมู่:พรรคมหาชน
หมวดหมู่:พรรคภูมิใจไทย
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ผู้ชนะรางวัลนักแสดงสมทบหญิงยอดเยี่ยมสุพรรณหงส์